**Nyereményjáték-szabályzat**

A MagOrganic Befektetési és Szolgáltató Kft. (5244 Tiszaszőlős, külterület 0194 hrsz. – továbbiakban: „Szervező”) „Őszi nyereményjáték” címmel nyereményjátékot (a továbbiakban „Játék” vagy „Nyereményjáték”) szervez.

Felhívjuk a Résztvevők figyelmét, hogy a Játék nem áll kapcsolatban sem a Facebookkal, azt a Facebook semmilyen módon nem szponzorálja, támogatja vagy szervezi, így a Facebookot a Nyereményjátékból eredően vagy azzal kapcsolatban felelősség semmilyen tekintetben nem terheli, panaszkezelésre nem köteles és nem is jogosult. A Nyereményjáték tartalmáért kizárólag a Szervező felelős. A nyereményjátékban való részvétel kizárólag a jelen szabályzatban foglalt feltételekkel lehetséges. A Nyereményjátékban való részvétellel a Résztvevő kifejezetten elfogadja a jelen részvételi feltételeket.

**A játék időtartama:**

2022.10.11. 10:00 – 2022.10.14. 10:00.

**A játék menete:**

A játékosoknak a játék ideje alatt a Facebook-posztban leírtakat szükséges teljesíteniük a játékban való részvételhez.

**Sorsolás és értesítés:**

A sorsolás időpontja: 2022.10.14-én 12 órakor

A játék ideje alatt a feltételeknek megfelelő hozzászólók közül 1 db nyertest sorsolunk ki. A nyertest a Szervező privát Facebook-üzenetben értesíti, és a nevét a Facebook-oldalán is közzéteszi. A nyertesnek 24 órán belül vissza kell igazolnia magát a pontos nevével és postázási címével együtt. Ha ez nem történik meg, akkor a nyertes elveszíti a jogosultságát a nyereményre, és az eredeti sorsolás szempontjai szerint a Szervező pótnyertest sorsol helyette, akire ugyanazok a feltételek vonatkoznak, mint az eredeti nyertesre. A nyertes a nyereményt postai úton kapja meg.

**Nyeremény:**

MagOrganic meglepetés ajándékcsomag

**Részvételi jogosultság:**

Részvételre jogosult valamennyi, Magyarországon lakcímmel rendelkező természetes személy.

A Nyereményjátékból ki vannak zárva a Szervező alkalmazottai, valamint ezen személyeknek a Ptk. a 8:1.§ (1) bekezdés 1–2. pontja szerinti hozzátartozói és közeli hozzátartozói.

A részvételi feltételek megsértése esetén a Szervező fenntartja magának a jogot arra, hogy az érintett személyt előzetes értesítés nélkül kizárja a nyereményjátékból. Kizárásra kerülnek azok a személyek, akik meg nem engedett eszközt használnak (pl. hackerprogramot, vírust, trójai szoftvert stb.), vagy más manipuláció útján szereznek jogosulatlan előnyt. Szintén kizárható a Játékból az, aki harmadik személy nevében játszik (a harmadik személy előzetes tájékoztatása és hozzájárulása nélkül). Emellett tilos igénybe venni a Játék során nyereményjáték-egyesületeket, automatizált szolgáltatókat, illetve professzionális nyereményjáték-szolgálatokat. A nyereménysorsolásban nem vehetnek részt azok a feltöltött képek, melyekről bizonyítottan kiderül, hogy nem a feltöltő tulajdonába tartoznak. A résztvevők kizárása esetén a már kiutalt vagy kiszállított nyeremények visszakövetelhetők.

**Felelősség kizárása:**

A játék elérhetőségét és működését számos, a Szervező befolyásán kívül álló tényező is érintheti, ezért Szervező és Partnere a Facebook folyamatos, zavartalan használatát nem tudja garantálni. A Szervező és Partnere a Facebook működési és egyéb hibáival kapcsolatos mindennemű felelősségét kizárja. A Szervező nem vonható felelősségre technikai zavarokért, például elektromos vagy számítógépes hálózati kimaradásért, valamint a játékkal kapcsolatba hozható, a testi épséget, egészséget vagy az életet veszélyeztető károkért.

**A játék idő előtti befejezése:**

A Szervező fenntartja a jogot arra, hogy a nyereményjátékot bármikor előzetes bejelentés és indoklás nélkül megszakítsa vagy annak véget vessen. A Szervező különösen abban az esetben él ezzel a lehetőséggel, ha technikai okból (pl. vírus a számítógépes rendszerben, beavatkozás vagy hiba a hardverben vagy szoftverben) vagy jogi okból a játék további zavartalan folytatása nem biztosítható. Amennyiben ezt valamely résztvevő magatartása idézte elő, a Szervező az adott személytől követelheti a keletkezett kár megtérítését.

**A jogi út igénybevétele:**

A résztvevő és a Szervező közötti esetleges jogviták elbírálására a Szervező székhelye szerint illetékes, hatáskörrel rendelkező bíróság jogosult.

**Egyéb rendelkezések:**

A Szervező fenntartja továbbá a jogot arra, hogy a részvételi feltételeket bármikor előzetes bejelentés és külön értesítés nélkül megváltoztassa, amennyiben ez jogi vagy objektív okokból szükséges. A Játékszabályzat mindenkor érvényes változata a Szervező www.magorganic.hu weboldalán található.

A Szervező viseli a nyeremény átadásával és átvételével kapcsolatos költséget, kivételt képez ez alól a jogszabály alapján egyébként közvetlenül a nyertes által bevallandó és fizetendő közteher.

Amennyiben a jelen rendelkezések egyes részei érvénytelenek, vagy érvénytelenné válnak, ez a körülmény a többi rendelkezés érvényességét nem érinti. Ezek helyébe egy jogilag megfelelő szabályozás lép, amely az érvénytelen rendelkezések céljának leginkább megfelel.

**Adatkezelési szabályok:**

A Résztvevő személyes adataival kapcsolatos adatszolgáltatása mindenkor önkéntes hozzájáruláson alapszik. A megadott adatokat – név, cím – a szervező kizárólag a Játék lebonyolítása céljából kezeli, tárolja. A Játékos téves adatszolgáltatásából eredően a Szervezőt felelősség nem terheli. A Játék Nyertesei tudomásul veszik és kifejezetten hozzájárulnak ahhoz, a jelen Szabályzatban megjelölt sorsolási időpontot követően, a szervezők és lebonyolítók általi kezdeményezett kapcsolatfelvétel során a Szervező további személyes adatot is elkérhet, amelyeket a szervező a számvitelről szóló 2000. évi C. törvény 169. § (2) bekezdése alapján a Nyeremény átadásától számított 8 évig a nyilvántartásában rögzít, kezel. A Nyertesek egyebekben hozzájárulnak ahhoz, hogy a sorsolást követően teljes nevük a Szervező hivatalos Facebook-oldalán közzétételre kerüljön a Nyereményjáték lezárulásától számított 30 napig. Ezen hozzájárulás nem feltétele a Nyeremény átadásának.

A Személyes adatok kezelője: a Magorganic Kft. / Szervező

Adatkezelés helye: Magorganic Kft. székhelye és a telephelyei

**Érintett személyek jogai:**

Kérésére a tárolt személyes adatairól bármikor tájékoztatást kérhet.

A Szervező adatvédelmi tisztviselőjének elérhetősége:

5244 Tiszaszőlős, külterület 0194 hrsz. (Kékessy major)

info@magorganic.hu

A törvényi feltételek fennállása esetén ezen felül jogosult személyes adatai helyesbítését, törlését és az adatkezelés korlátozását is kérni. Abban az esetben, ha a Játék lezárulta vagy a sorsolások előtt kéri adatai törlését, úgy azzal a Játékban, sorsolásban való részvételét és így esélyét a nyereményre is megszünteti.

Tekintettel, hogy az adatkezelés önkéntes hozzájáruláson alapul, a már megvalósult adatkezelés jogszerűségének megkérdőjelezése nélkül a jövőre nézve a hozzájárulást bármikor visszavonhatja.

Ezenfelül jogosult panaszt tenni az adatvédelmi hatóságnál (NAIH 1055 Budapest, Falk Miksa utca 9–11.), illetve az illetékes bíróságnál érvényesítheti jogait.

Tiszaszőlős, 2022.10.10.